



|  |
| --- |
| Narva Sadama arengustrateegia 2017-2027 |
| 2017 |

# Sisukord

[Sisukord 2](#_Toc479682793)

[1. Narva Sadama lähteolukord ja arengueeldused 3](#_Toc479682794)

[1.1 Narva Jõesadama hetkeolukord ja teenused 3](#_Toc479682795)

[1.2 Kulgu sadama hetkeolukord ja teenused 4](#_Toc479682796)

[1.3 Arenguvõimalused 5](#_Toc479682797)

[2. Narva Sadama visioon, missioon ja strateegilised eesmärgid 5](#_Toc479682798)

[2.1 Visioon ja missioon 5](#_Toc479682799)

[2.2 Strateegilised eesmärgid 2017-2027 6](#_Toc479682800)

[2.3 Strateegiliste eesmärkide saavutamise eeldused 11](#_Toc479682801)

[3. Narva Sadama väärtuspakkumine ja osutatavad teenused 11](#_Toc479682802)

[3.1 Väärtuspakkumine 11](#_Toc479682803)

[3.2 Pakutavad teenused 11](#_Toc479682804)

[4. Narva Sadama koostöömudel 12](#_Toc479682805)

[4.1 Piirkonna väikesadamad 12](#_Toc479682806)

[4.2 Piirkonna turismiteenuste pakkujad 13](#_Toc479682807)

[4.3 Veespordi arendajad 13](#_Toc479682808)

[4.4 Narva Linnavalitsus 14](#_Toc479682809)

[5. Narva Sadama turundus 14](#_Toc479682810)

[5.1 Sihtturgude ülevaade 14](#_Toc479682811)

[5.1.1 Eesti 14](#_Toc479682812)

[5.1.2 Soome 14](#_Toc479682813)

[5.1.3 Venemaa 15](#_Toc479682814)

[5.1.4 Läti 15](#_Toc479682815)

[5.1.5 Saksamaa 15](#_Toc479682816)

[5.1.6 Poola 16](#_Toc479682817)

[5.2 Kliendisegmendid 16](#_Toc479682818)

[5.2.1 Veeturistid 16](#_Toc479682819)

[5.2.2 Väikelaevade kohalikud omanikud 16](#_Toc479682820)

[5.2.3 Muud piirkonda külastavad välisturistid 17](#_Toc479682821)

[5.2.4 Teenusepakkujad 17](#_Toc479682822)

[5.3 Külastatavuse prognoosid 17](#_Toc479682823)

[5.4 Turundusstrateegia 18](#_Toc479682824)

[6. Narva Sadama tegevuskava 23](#_Toc479682825)

# Narva Sadama lähteolukord ja arengueeldused

SA Narva Sadam on asutatud rahaliste ja mitterahaliste vahendite kogumise eesmärgil Narva jõesadama (sh Kulgu osa) rekonstrueerimiseks ning jahtide ja väikelaevade jaoks sadama arendamiseks sadama administreerimiseks, opereerimiseks ja teiste tehingute teostamiseks. Väikesadama eesmärgiks on pakkuda kvaliteetseid teenuseid nii turistidele kui ka kohalikele elanikele,.

Narva Linnavalitsuse omanduses ning SA Narva Sadam halduses olev Narva Sadam koosneb kahest eraldi osast – **Narva Jõesadamast ja Kulgu Paadisadamast**. Maismaa kaugus kahe Narva Sadama vahel on 6 km. Asukoht - Narva jugade takistuse mõlemal poolel - määrab sadama osade otstarbe: Jõesadam teenindab laevandust Narva alamjooksul, Kulgu paadisadam aga laevandust Narva veehoidlas ja Narva jõe ülemjooksul. Mõlemaid sadamaid vaadeldakse Narva Sadamate tervikliku arenduse kontekstis.

## Narva Jõesadama hetkeolukord ja teenused

Narva Jõesadam asub Narva linnas Ida-Viru maakonnas, Narva jõe suudmest 14 km ülesvoolu ajaloolise Victoria Bastioni lähedal. Jõesadamasse pääseb Soome lahelt piki Narva jõge ehk siis on ühendus Soome lahega laevatatavas areaalis ning Eesti siseveeteedega. Jõesadam võimaldab merelt ligipääsu Peipsi järvele.

Narva jõesadama põhifunktsioonideks on reisijate, mereturistide, harrastussportlaste teenindamine ning sportlaste sõudebaasina tegutsemine.

2015. aastal lõpetatud projekti „Narva jõe sadama infrastruktuuri arendamine ja reisijatemahutavuse suurendamine läbi ujuvkai soetamise ja randumiskohtade korraldamise ning sadama territooriumi rekonstrueerimise ja heakorrastamine“ tulemusena on jõesadamas soetatud ja paigaldatud ujuvkai, rekonstrueeritud slipid, soetatud ja paigaldatud tõstukid väikelaevade jaoks. Sadama territooriumi on rekonstrueeritud ja heakorrastatud ning ehitatud juurdesõidutee.

Jõesadama navigatsiooniperiood kestab 1.aprillist kuni 31.oktoobrini. Sadama akvatooriumi mõõtmed ja veesügavused sobivad väikelaevade vastuvõtuks. Sadama sügavuseks kai ääres on 2,4 meetrit. Sadamas on 24 meetri pikkune ujuvkai, mille ääres on kaikohti kokku 20 väikelaevale. Sadamateenuseid osutatakse alla 24meetrise kogupikkusega ning kuni 15meetrise laiusega veesõidukitele (sh ka välisriigi veesõidukitele). Sadama randumiskohtades on võimalik täiendada joogiveevarusid, on olemas elektriühendus ja WI-FI. Sadamas on rekonstrueeritud slipid ehk rööbastega kaldteed, mida mööda lastakse laevu vette või tõmmatakse neid vintside abil välja.

Väikesadamana võimaldab Narva jõesadam põhiteenusena veesõidukitele sildumist, lastimist ja lossimist, olemas on tõstuk laevade tõstmiseks ja vettelaskmiseks.

**Peamised kitsaskohad:**

* Kodulehe puudumisel ei ole kättesaadav informatsioon sadama ning ka muude lähedal asuvate teenuste kohta (majutus, söögivõimalused, vaatamisväärsused).
* Jõesadama veetase sõltub olulisel määral veetasemest Soome lahes Narva jõesuus ja kõigub seetõttu suurtes piirides. Sadama hooned ja territoorium paiknevad veeliiklusperioodi keskmise veetaseme suhtes kõrgel, jõesügavus Narva-Jõesuust Narva on 2,4 m. Narva Sadama suudmes asuvad vee all kaks betoonist keha, mille kohal on veesügavus üks meeter ning mida on seetõttu plaanis märgistada.
* Veevoolu kiirus jõesadamas muutub järsult Narva hüdroelektrijaama töösse lülitumise või väljalülitumise korral. Narva hüdroelektrijaama töötsüklid ei arvesta mingil määral tegevustega sadama veealal. Selle puuduse mõju leevendamine on võimalik kiire veevoolu eemale suunamisega sildumisveelt, samuti kergete ujuvvahendite kasutuse lubamisega eelkõige Narva veehoidlal ja Kulgu sadamas.
* Sadamakoht külgneb vahetult naaberriikide kontrolljoonega Narva jõe faarvaatril. Selle puuduse mõju on leevendatav naaberriikide vaheliste kokkulepetega jõe keskosa veeala kasutuse osas, samuti kergete ujuvvahendite kasutuse lubamist eelkõige Narva veehoidlal ja Kulgu sadamas.
* Sadama territooriumi laiendusvõimalused on äärmiselt piiratud. Selle puuduse mõju on leevendatav, suunates kergete ujuvvahendite kasutuse eelkõige Narva veehoidlale ja Kulgu sadamasse. Võimalus on laiendust leida, seda nt jahtide angaarile kohviku kasutuses oleva territooriumi arvelt, see eeldab aga rendilepingu tingimuste ülevaatamist ning tuleb arvestada, et praegune rendileping kehtib 2018. aastani.
* Sadama teenused ei vasta täielikult harrastusmeresõitjatele teenuseid osutavate sadamate klassifikatsiooni ja nendes sadamates osutatavate teenuste üld- ja miinimumnõuetele. Näiteks ei ole täidetud pilsivee, fekaalvee, prügi ja muude saasteainete vastuvõtu korraldus.

## Kulgu sadama hetkeolukord ja teenused

Kulgu Sadam (Ida-Viru maakond, Narva linn, Kulgusadama tee 10) asub Narva Veehoidla ja sellest kõrgema veetasemega siseveetee laevatatavas areaalis ja Eesti siseveeteel. Kulgu sadamasse pääseb Narva jõelt ülalpool hüdroelektrijaama tammi kaudu paiknedes.

Sadama sügavus kai ääres on 2,2 meetrit. Sadamas on 140 meetri pikkune statsionaarne kai, mille ääres on kaikohti kokku 6 väikelaevale. Peatuskohad on kaitstud tuule eest muuliga. Juurdesõiduteed on rahuldavas seisukorras, sadamas on rekonstrueeritud slipid. Sadamateenuseid osutatakse kuni 18 meetri pikkustele ja kuni 7 meetri laiustele veesõidukitele. Põhiteenustena võimaldab sadam veesõidukitele sildumist, samuti lastimist ja lossimist. Olemas on tõstuk laevade tõstmiseks ja vettelaskmiseks. Sadama sissesõidutee veesügavused on piisavad sadama pikaajaliseks arenduseks. Sadamat kasutab Narva Noorte Meremeeste Klubi.

Sadama veealal on hetkel keelatud vigursõit ning igasugused pukseerimised lõbusõidu eesmärgil. Sadama veealal liiklevad väikelaevad peavad olema registreeritud vastavalt kehtivale seadusandlusele ning nende juhid peavad omama kehtivat juhitunnistust. Kulgu sadamas riiklikku jäämurdja teenindust ei ole, sadam on jäätumise korral navigatsiooniks suletud.

**Peamised kitsaskohad:**

* Sadamas puudub võimalus täiendada joogiveevarusid, puudub ka elektriühendus ja WI-FI. Sadam ei korralda stividoritöid, sadamas ei ole võimalik teostada remondi- ja värvimistöid, täiendada kütuse- ja määrdeõli varusid, teostada tuukritöid, sadamas ei toimu ka kaupade lastimist, lossimist, ladustamist ja hoiustamist. Puudub laevaheitmete ja lastijäätmete vastuvõtt.
* Sadama teenused ei vasta täielikult harrastusmeresõitjatele teenuseid osutavate sadamate klassifikatsioonile ja nendes sadamates osutatavate teenuste üld- ja miinimumnõuetele, mille hulgas on nõutud, et paadisadamal oleks korraldatud pilsivee, kasutatud õlide ja jäätmete vastuvõtt. Kuna Kulgu sadamas puudub valve, siis selle puudumisel peab paadiomanikule kättesaadavas kohas olema väikelaevade sisse- ja väljasõidu registreerimise raamat.
* Kodulehe puudumisel ei ole informatsiooni sadamas asuvate muude teenuste kohta (majutus, söögivõimalused, vaatamisväärsused).
* Kulgust on võimalik jõuda Peipsini, kuid seda ühendust häirib kohati madal veetase.
* Kulgu Sadama puuduseks on sadama laiendamiseks vajaliku territooriumi laienduse võimalus vaid veeala arvelt, s.o. territooriumi loomisele tuleb teha suuremaid kulutusi kui tavaliselt.

## Arenguvõimalused

SA Narva Sadam on osaks väikesadamate võrgustikust, mille üheks tingimuseks on väikesadamale esitatavatele nõuetele vastavus. Seega tuleks üle vaadata sadama seadusest tulenevad nõuded ning hinnata rolli ja arenguvõimalusi külalissadamana, et harrastusmeresõitjatele ja mereturistidele tulevikus paremat teenust pakkuda.

SA Narva Sadama arenguvõimalused on alljärgnevad:

* Sadama muutumine iseseisvamalt majandavaks ning erinevatest toetustest vähemal määral sõltuvaks läbi teenuste edasi arendamise ja mitmekesisemaks muutmise (nt loodusmarsruutide, temaatiliste retkede korraldamine). Arengueelduse realiseerimise tagab tihe koostöö erinevate partneritega, sh teiste väikesadamate, piirkonna turismiteenuste pakkujate ning kohaliku omavalitsusega.
* Osalemine Eesti-Läti-Soome-Rootsi ühisprojektis SmartPorts, mille eesmärgiks on parandada Balti mere väikesadamate võrgustiku teenuseid. Äriplaan regulaarreiside ja eriürituste kohta on olemas ning investorid oleksid ka huvitatud liinilaeva teenuse arendamisest (nt jõelaev liinil Narva-Narva-Jõesuu), kuid see eeldaks sadama infrastruktuuri ja muude tingimuste parendamist.
* Navigatsiooniperioodi välisteks teenusteks täiendavate võimaluste leidmine ning suuremate linnas toimuvate ürituste korraldamisse panustamine.
* Sadama kodulehekülje arendamine võimaldab pakkuda nii harrastusmeresõitjatele, mereturistidele kui ka maismaaturistidele (nii Eesti kui välisriikide turistid) asjakohast infot sadama teenuste, tehniliste tingimuste ja hinnakirja osas. Välisturistide jaoks on oluline kvaliteetne informatsiooni kättesaadavus mitmes keeles (näiteks eesti, vene, soome, inglise, saksa).
* Väikelaevade jaoks on oluline informatsiooni kättesaadavaks tegemine ilmastikutingimuste, sh veetaseme näitajate osas. Hetkel puudub ka elektrooniline GPS, kuna Eesti jaoks ei ole loodud vastavat kaardirakendust.
* Jõesadama külalissadama funktsiooni ja võimaluste arendamine, luues juurde randumiskohti, täiendavaid teenuseid ning viies sadama vastavusse teenusstandarditega (seda nii vastavalt seadusest tulenevatele miinimumnõuetele kui ka väikesadamate võrgustiku kontseptsiooni teenusstandardeid arvesse võttes).

Arengu eelduseks on jätkuv osalemine Väikesadamate Võrgustikus ning projektides, mis toetavad eesmärki arendada vajalikku infrastruktuuri ja teenuseid, ning seeläbi toetavad ka piirkonna atraktiivsemaks muutmist.

# Narva Sadama visioon, missioon ja strateegilised eesmärgid

## Visioon ja missioon

**Narva Sadama VISIOON:**

2027. aastaks on Narva Sadam tuntud ja tunnustatud reisisihtkoht, mis pakub oma külastajatele mitmekülgseid teenuseid ja huvitavaid reisielamusi nii maismaal kui ka vee peal.

**Narva Sadama MISSIOON:**

Narva Sadama missioon on edendada kohalikku veeturismi, pakkudes oma külastajatele mitmekülgseid teenuseid ja ajaveetmisvõimalusi.

## Strateegilised eesmärgid 2017-2027

SA Narva Sadama **üldiseks eesmärgiks** on saada iseseisvalt toimivaks ja konkurentsivõimeliseks väikesadamaks Soome lahe idapiirkonnas.

SA Narva Sadama täpsemad strateegilised eesmärgid koos mõõdikutega on esitatud alljärgnevas tabelis.

Tabel 1. SA Narva Sadama strateegilised eesmärgid 2018-2027

| Eesmärk | 2018 | 2019 | | | 2020 | | 2021 | | 2022 | 2023 | | | 2024 | 2025 | 2026 | | 2027 | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| KLIENDI PERSPEKTIIV | | | | | | | | | | | | | | | | | | |
| Sadamat külastavate veeturistide arv kasvab (külastajate arv aastas) | 175 | 227 | | | 304 | | 315 | | 333 | 345 | | | 367 | 386 | 405 | | 425 | |
| Sadamat külastavate aluste arv kasvab (unikaalsete sisenemiste arv) | 81 | 85 | | | 89 | | 98 | | 108 | 118 | | | 130 | 143 | 172 | | 207 | |
| Sadama külastushooaeg pikeneb | Sadama põhiteenused tagavad külastused kogu põhihooaja (mai-september) vältel | Sadama põhiteenused tagavad külastused kogu põhihooaja (mai-september) vältel, lisandunud on hooajavälised üritused | | | | | Sadama lisateenuste kaudu on külastushooaeg pikenenud aastaringseks | | | | | | | | | | | |
| Tegevus on suunatud peamistele sihtturgudele | Eesti, Soome, Venemaa | Eesti, Soome, Venemaa | | | Eesti, Soome, Venemaa | | Eesti, Soome, Venemaa, Saksamaa, Läti, Poola | | Eesti, Soome, Venemaa, Saksamaa, Läti, Poola | Eesti, Soome, Venemaa, Saksamaa, Läti, Poola | | | Eesti, Soome, Venemaa, Saksamaa, Läti, Poola | Eesti, Soome, Venemaa, Saksamaa, Läti, Poola | Eesti, Soome, Venemaa, Saksamaa, Läti, Poola | | Eesti, Soome, Venemaa, Saksamaa, Läti, Poola | |
| Väliskülastajate osakaal püsib vähemalt Eesti keskmisel tasemel | 70% külastajatest on väliskülastajad | 70% külastajatest on väliskülastajad | | | 70% külastajatest on väliskülastajad | | 75% külastajatest on väliskülastajad | | 75% külastajatest on väliskülastajad | 70% külastajatest on väliskülastajad | | | 75% külastajatest on väliskülastajad | 80% külastajatest on väliskülastajad | 80% külastajatest on väliskülastajad | | 80% külastajatest on väliskülastajad | |
| Korduvkülastuste arv kasvab | Iga 15. külastaja tuleb tagasi | Iga 15. külastaja tuleb tagasi | | | Iga 10. külastaja tuleb tagasi | | Iga 10. külastaja tuleb tagasi | | Iga 10. külastaja tuleb tagasi | Iga 10. külastaja tuleb tagasi | | | Iga 10. külastaja tuleb 3 aasta jooksul tagasi | Iga 10. külastaja tuleb 3 aasta jooksul tagasi | Iga 10. külastaja tuleb 3 aasta jooksul tagasi | | Iga 10. külastaja tuleb 1-3 aasta jooksul tagasi | |
| Kohalviibimise aeg pikeneb | Külastajad viibivad sadamas kuni ühe päeva | Külastajad viibivad sadamas kuni ühe päeva | | | Külastajad viibivad sadamas kuni 1,2 päeva | | Külastajad viibivad sadamas kuni 1,2 päeva | | Külastajad viibivad sadamas kuni 1,5 päeva | Külastajad viibivad sadamas kuni 1,5 päeva | | | Külastajad viibivad sadamas kuni 1,7 päeva | Külastajad viibivad sadamas kuni 1,7 päeva | Külastajad viibivad sadamas kuni 1,7 päeva | | Külastajad viibivad sadamas keskmiselt 1,7 päeva | |
| Klientide rahulolu kasvab | 75% külastajatest on pakutava teenusega rahul | 75% külastajatest on pakutava teenusega rahul | | | 75% külastajatest on pakutava teenusega rahul | | 80% külastajatest on pakutava teenusega rahul | | 80% külastajatest on pakutava teenusega rahul | 85% külastajatest on pakutava teenusega rahul | | | 85% külastajatest on pakutava teenusega rahul | 90% külastajatest on pakutava teenusega rahul | 90% külastajatest on pakutava teenusega rahul | | 90% klientidest on pakutava teenusega rahul | |
| Turundustegevused on piisavad | Loodud on koduleht ja infovoldikud eesti ja inglise keeles | Loodud on koduleht ja infovoldikud eesti ja inglise keeles | | | Loodud on koduleht ja infovoldikud eesti ja inglise keeles | | Loodud on koduleht ja infovoldikud eesti ja inglise keeles | | Olemas on koduleht, info turismiinfolehtedel, infovoldikud soome, vene, eesti ja inglise keeles; osaletakse temaatilistel üritustel | Olemas on koduleht, info turismiinfolehtedel, infovoldikud soome, vene, eesti ja inglise keeles; osaletakse temaatilistel üritustel | | | Olemas on koduleht, info turismiinfolehtedel, infovoldikud soome, vene, eesti ja inglise keeles; osaletakse temaatilistel üritustel | Olemas on koduleht, info turismiinfolehtedel, infovoldikud soome, vene, eesti ja inglise keeles; osaletakse temaatilistel üritustel | Olemas on koduleht, info turismiinfolehtedel, infovoldikud soome, vene, eesti ja inglise keeles; osaletakse temaatilistel üritustel | | Olemas on koduleht, info turismiinfolehtedel, infovoldikud soome, vene, eesti ja inglise keeles; osaletakse temaatilistel üritustel | |
| FINANTSIDE PERSPEKTIIV | | | | | | | | | | | | | | | | | | |
| Sadama käive kasvab | Käibe kasv on vähemalt 5% aastas | Käibe kasv on vähemalt 5% aastas | | | Käibe kasv on vähemalt 5% aastas | | Käibe kasv on vähemalt 5% aastas | | Käibe kasv on vähemalt 5% aastas | Käibe kasv on vähemalt 6% aastas | | | Käibe kasv on vähemalt 6% aastas | Käibe kasv on vähemalt 7% aastas | Käibe kasv on vähemalt 8% aastas | | Käibe kasv on vähemalt 9% aastas | |
| Omatulu osakaal kasvab | Omatulu moodustab käibest vähemalt 10% | Omatulu moodustab käibest vähemalt 20% | | | Omatulu moodustab käibest vähemalt 30% | | Omatulu moodustab käibest vähemalt 40% | | Omatulu moodustab käibest vähemalt 45% | Omatulu moodustab käibest vähemalt 50% | | | Omatulu moodustab käibest vähemalt 60% | Omatulu moodustab käibest vähemalt 70% | Omatulu moodustab käibest vähemalt 75% | | Omatulu moodustab käibest vähemalt 80% | |
| Tulu lisateenustest kasvab | Tulu lisateenustest moodustab 5% kogutulust | Tulu lisateenustest moodustab 10% kogutulust | | | Tulu lisateenustest moodustab 15% kogutulust | | Tulu lisateenustest moodustab 20% kogutulust | | Tulu lisateenustest moodustab 25% kogutulust | Tulu lisateenustest moodustab 30% kogutulust | | | Tulu lisateenustest moodustab 35% kogutulust | Tulu lisateenustest moodustab 40% kogutulust | Tulu lisateenustest moodustab 45% kogutulust | | Tulu lisateenustest moodustab 50% kogutulust. | |
| Sadamal on olemas investeerimisvõimekus | Sadam on võimeline tagama täiendavate investeeringute omafinantseeringu | | | | | | | | | | | | | | | | | |
| Sadam on majanduslikult jätkusuutlik ja isemajandav | Sadam katab omatuludega 100% kuludest | | | | | | | | | | | | | | | | | |
| SISEMISTE PROTSESSIDE PERSPEKTIIV | | | | | | | | | | | | | | | | | | |
| Sadama teenused vastavad väikesadamale esitatavatele nõuetele | Külalissadama kohustuslikud teenused on sadamas olemas | | | | | | | | | | | | | | | | | |
| Sadama teenused vastavad sihtrühmade vajadustele | Sadamas pakutakse väikesadamale soovituslikke teenuseid | | | | | | | Sadamas pakutakse täiendavaid teenused, sh koostöös teenusepakkujatega | | | | | | | | | |
| Sadam on tuntud kui ürituste toimumise paik | Igas kvartalis toimub vähemalt üks üritus | | | | | Igas kvartalis toimub vähemalt üks üritus, hooajavälisel ajal korraldatakse igal teisel kuul üks väiksem üritus | | | | | | Igas kvartalis toimub vähemalt üks üritus, hooajavälisel ajal korraldatakse iga kuu üks väiksem üritus | | | | Igas kvartalis toimub 1 suurem üritus, iga kuu 1 väiksem üritus | |
| Sadamal on toimiv koostöö teiste sadamate ja (turismi)teenuste pakkujatega | Võimalikud koostööpartnerid on leitud ning esmased koostöökokkulepped sõlmitud | | | Olemas on koostöölepingud piirkonna teiste väikesadamatega ning turismiteenuste pakkujatega, välja on töötatud ühtsed teenuspaketid ja marsruudid | | | | | | | Olemas on koostöölepingud piirkonna teiste väikesadamatega, sh Peipsi järve väikesadamad, ning turismiteenuste pakkujatega, välja on töötatud ühtsed teenuspaketid ja marsruudid | | | | | Toimiv koostöö 30miili projekti partnerite ja turismiteenuste pakkujatega | | |
| INNOVATSIOONI JA ÕPPIMISE PERSPEKTIIV | | | | | | | | | | | | | | | | | | |
| Hõivatud on sadama toimimiseks vajalik personal | Hõivatud on tehniline töötaja | | Olemas on tehniline töötaja, hõivatud on sadama administraator | | | | | | | | | | | | | | |
| Sadama meeskond on kompetentne | Meeskonnaliikmetel on olemas tööks vajalikud litsentsid | | Meeskonnaliikmetele tagatakse iga-aastane koolitus-/praktikavõimalus | | | | | | | | | | | | | | |

## Strateegiliste eesmärkide saavutamise eeldused

Strateegiliste eesmärkide saavutamise aluseks on Narva Sadama infrastruktuuri ning teenuspakettide järjepidev arendamine ja täiendamine. Strateegiliste eesmärkide saavutamise võtmetegevused on:

* 30 Miili projekti raames investeeringute tegemine sadama infrastruktuuri parendamiseks, sh ujuvkai soetus, päästeseadmete ost ohutuse tagamiseks sadamas ning skeemide/kaartide ja viitade paigaldamine sadama territooriumile. Investeeringud tehakse perioodil 2016-2018 kogusummas 142 821,25 € (sh omafinantseering kogusummas 25 203,75 €).
* Investeeringute tegemine Narva Sadama sadamabokside renoveerimiseks ja sadamaakvatooriumi süvendamiseks. Seejuures on esmaseks prioriteediks väikesadamale esitatavate miinimumnõuete (pesemisruumid, puhkeruumid jms) täitmiseks vajaliku boksi renoveerimine ning teiseseks prioriteediks remonditöökoja rajamine.
* Kokkulepete sõlmimine erinevate teenusepakkujatega lisateenuste pakkumiseks sadamakülastajatele, sh toitlusteenus, tankimisvõimalused jms.
* Koostööpakettide väljatöötamine koostöövõrgustikus olevate osapooltega (teised väikesadamad, piirkonna turismiteenuste pakkujad).
* Jätkusuutlike turundustegevuste läbiviimine, et tagada külastajate huvi sadama ning piirkonna vastu laiemalt.

# Narva Sadama väärtuspakkumine ja osutatavad teenused

## Väärtuspakkumine

Koostöös Läänemere piirkonna teiste väikesadamatega võimaldab SA Narva Sadam oma klientidele täielikku reisimarsruuti Soome lahe lõunarannikul. Lisaks pakub SA Narva Sadam oma klientidele unikaalset võimalust reisida ja peatuda Eesti idapoolseimas piirkonnas ning suunduda Soome lahelt edasi Peipsi järvele.

## Pakutavad teenused

Narva Sadamas pakutavad tooted ja teenused jagunevad kahte peamisesse gruppi. Neist esimesed on väikesadamates osutatavad sadamateenused, mille alla kuuluvad nii väikesadama jaoks kohustuslikud kui ka soovituslikud teenused. Põhiteenuste osutamise eesmärk on tagada külastajatele peatumiseks vajalikke teenuseid.

Narva Sadamas pakutakse väikesadama põhiteenustena:

* Kaikoha renti;
* Väikelaeva hooldus- ja pisiremonditöid;
* Teenusena tankimisvõimalust;
* Olmejäätmete vastuvõttu;
* Sauna ja duši kasutamise võimalust;
* Joogi- ja tehnilise vee ning elektriga varustamise võimalust;
* Treilerpaatide slipi ja tõsteseadme kasutamise võimalust.

Täiendavateks teenusteks on teenused, mis ei kuulu väikesadamate kontseptsioonis sadamateenuste hulka, kuid mis on olulised sadama külastatavuse suurendamiseks, tulude hooajalisuse vähendamiseks ning sadama toimimise tagamiseks aastaringselt.

Täiendavate teenustena planeeritakse hakata pakkuma:

* Puhkeruumi ja koolitusruumi kasutamise võimalust;
* Lastetoa, multifunktsionaalse ruumi ja köögi kasutamise võimaust;
* Aluste talvehoiuvõimalust.

# Narva Sadama koostöömudel

SA Narva Sadama koostöömudelisse kuuluvad peamiselt kolme valdkonda kuuluvad koostööpartnerid:

* Teised piirkonna väikesadamad;
* Piirkonna turismiteenuste pakkujad;
* Veespordi arendajad;
* Narva Linnavalitsus.

Käesolevas strateegias on välja toodud koostöömudeli üldised põhimõtted ning peamised koostööpartnerid. Siinkohal on oluline märkida, et osade partneritega (nt Soome lahe rannikul asuvad Eesti väikesadamad) koostöö juba toimib 30 Miili projekti raames ning vajab eelkõige edasi arendamist ning järjepidevuse tagamist. Samuti on SA Narva Sadamal olemas toimiv koostöö kohalike veespordi arendajate ning Narva Linnavalitsusega. Piirkonna turismiteenuste pakkujatega tuleb koostöökokkulepped luua strateegia elluviimise käigus. Koostöömudeli elluviimise täpsem tegevuskava on esitatud käesoleva strateegia tegevuskava peatükis.

## Piirkonna väikesadamad

**Olemasolev olukord**

30 Miili projekti on Eesti sadamatest lisaks Narva Sadamale kaasatud Lennusadam, Kelnase sadam, Leppneeme sadam, Eisma sadam ja Narva-Jõesuu sadam. Nimetatud sadamatega on Narva Sadamal esmane kontakt loodud ning projekti käigus olnud võimalus kogemuste vahetamiseks.

Lisaks projektipartneritele on Narva Sadamal olemas kontakt ka Purtse, Toila ja Sillamäe sadamatega.

**Koostöö eesmärk**

Piirkonna väikesadamatega koostöö eesmärgiks on välja töötada ühised teenuspaketid ning viia läbi ühiseid turundustegevusi, et tagada sadamate konkurentsivõimelisus ning külastatavus.

**Eesmärgi saavutamiseks vajalikud tegevused**

Toimiva koostöövõrgustiku loomiseks piirkonna väikesadamatega planeerib Narva Sadam:

* Sõlmida koostöölepingud Soome lahe rannikul asuvate väikesadamatega, et luua ühised teenuspaketid ning võimaldada külastajatel mugavalt liikuda ühest sadamast teise.
* Luua koostöövõimalused Peipsi järve väikesadamatega, mille tulemusena pikeneks külastajate teekond Soome lahelt läbi Narva Sadama (sh Kulgu sadama) Peipsi järveni.
* Edendada koostööd Soome ja Venemaa väikesadamatega, et osaleda Soome lahe väikesadamate võrgustikus.

Väikesadamate tegevuse spetsiifikast tulenevalt on koostöö võrgustikus osalemine sadama toimimiseks väga oluline. Kuna veeturistid liiguvad valdavalt ühest sadamast teise, on oluline, et ühes piirkonnas tegutsevate väikesadamate vahel oleks toimiv koostöö, mille tulemusena:

* Arendatakse koostöömudelisse kuuluvate sadamate vahele ühised veetamise marsruudid;
* Viiakse läbi ühiseid turundustegevusi, sh ühiste infovoldikute, kodulehtede koostamine ning ühiskülastuste tegemine temaatilistele üritustele;
* Töötatakse välja ühised teenuspaketid, sh võimalus väikesadamates tutvuda ja broneerida marsruudil järgneva sadama teenustega;
* Viiakse läbi erinevaid ühisüritusi (näiteks Eisma, Purtse, Toila, Sillamäe, Narva-Jõesuu ja Narva Sadamate ühised merepäevad).

## Piirkonna turismiteenuste pakkujad

Jõesadamal on turismi seisukohast soodne asukoht, kuna sadamast algab promenaad, mida mööda jalutades jõuab Narva Hermanni kindluse juurde, olulised Narva linna vaatamisväärsused (ajaloolised Narva bastionid) asuvad sadamast jalutuskäigu kaugusel (ca 1 km).

Piirkonna turismiteenuste pakkujatest on esmased partnerid Narva linnas tegutsevad turismiobjektid, sh:

* Narva Muuseum (sh Narva muuseumi kunstigalerii);
* Narva linnus;
* Kreenholmi piirkond;
* Narva bastionid.

Koostöömudeli loomisel planeeritakse linnas tegutsevate turismiteenuse pakkujatega luua koostöö kokkulepped, mille raames on:

* Sadamas olemas info lähedalasuvate huviväärsuste kohta koos nende külastamistingimustega;
* Sadamas olemas info huviväärsusteni jõudmise viiside, sh transpordivõimaluste kohta;
* Sadama külastajatel võimalik näiteks teiste turismiobjektide külastamine soodustingimustel;
* Loodud ühised turismipaketid külastajatele, mille raames saavad sadama külastajad näiteks sadama koha broneerimisel korraga soetada ka huvipakkuva turismiobjekti sissepääsu.

Piirkonna turismiteenuse pakkujatega koostöö **eesmärgiks** on suurendada piirkonna atraktiivsust veeturistide hulgas ning pakkuda turistidele täiendavaid põhjuseid Narva Sadama külastamiseks.

## Veespordi arendajad

Kuna sadama akvatooriumi mõõtmed sobivad noorsootöö ja spordi arendamiseks, kasutavad jõesadamat Narva Spordikool Energia ja Narva Noorte Meremeeste Klubi. Koostöö veespordi arendajatega tagab sadamale võimaluse laiema ulatusega ürituste korraldamiseks, sh näiteks regatid ning erinevad võistlused. Narva Sadama maine tõstmiseks veespordiüritustel osalejate hulgas kasutatakse eelkõige partneritest spordiklubide otsekontaktidele, mille kaudu kutsutakse teisi veespordiklubisid sadamas toimuvatele üritustele, võistlustele, laagritesse. Positiivsete kogemuste levimine otsekontaktide kaudu ning noorte edukus rahvusvahelistel võistlustel on oluline meede sadama maine kujundamisel.

## Narva Linnavalitsus

Narva Linnavalitsus on Narva Sadama jaoks oluline partner eriti erinevate ürituste toomisel Sadama alale ning turundustegevuste teostamisel. Sadama populaarsuse ning külastatavuse suurendamiseks (sh ka navigatsiooniperioodi välisel ajal) on oluline tihe koostöö linnaga, mis suunaks erinevaid linnas toimuvaid üritusi ka sadama alale. Sellisteks üritusteks on näiteks Narva linna päevad, Narva jõuluturg, kalurite võistlus Narva Kalur, Narva promenaadil toimuvad suvekontserdid jms üritused, Viktoria Bastioni juures toimuv lahingu rekonstrueerimine ja ajaloolised laagrid. Lisaks on linnal oluline osa turundustegevuste teostamisel, mille käigus tutvustatakse linna kui tervikut.

# Narva Sadama turundus

## Sihtturgude ülevaade

Euroopas omavad veesõidukeid ligikaudu 6 miljonit inimest. Iga-aastaselt võtavad rekreatiivsetest veesõidukitega seotud tegevustest osa ca 32 miljonit eurooplast. Seejuures seilab igal suvel Läänemerel ligikaudu 200 000 alust. Suurimad mereturismi riigid Euroopas on Saksamaa, Rootsi, Taani ja Soome. Läänemere lõuna- ja edelakaldal domineerivad peamiselt Saksamaa ja Taani turistid. Soome ja Rootsi turistid on peamised Läänemere keskregiooni külastajad.

Veeteede Ametile esitatud külastuste arvu alusel oli 2015. aastal 48% Eesti sadamaid külastanud alustest pärit Soomest, 31% Eestist, 7% Saksamaalt ja 5% Rootsist. SA Narva Sadama senise kogemuse baasil ning asukohast tulenevalt on peamisteks sihtturgudeks valitud lähedalasuvad riigid, kust on pärit Eesti sadamate väliskülastajate enamus. Peamisteks sihtturgudeks on koduturg Eesti, Soome, Venemaa, Läti, Saksamaa ja Poola.

Alljärgnevalt antakse ülevaade sihtturgusid peamiselt iseloomustavatest andmetest. Kuna Eestis ei ole väikesadamatel külastatavuse info andmine Veeteede Ametile kohustuslik, on ülevaates esitatud arvandmed tingliku täpsusega ning neid ei saa põhjalikuma analüüsi aluseks võtta.

### Eesti

Eestis elab ligikaudu 1,3 miljonit elanikku. Seisuga 31.10.2016 oli Maanteeameti andmetel Eestis registreeritud ligikaudu 27 000 veesõidukit. Väikelaevade arv on seejuures vähesel määral pidevalt kasvanud ning väikelaevade arvu kasvu prognoositakse ka edaspidiseks.

2013. aasta seisuga on Eesti elektroonilises sadamaregistris 110 sadamat, kus väikelaevade sildumine on võimalik. Neist hinnanguliselt 25 vastab praegusel hetkel väikesadama nõuetele. Eestis tegutseb 11 jahtklubi ca 800 liikmega.

2015. aastal külastas Veeteede ameti andmetel Eesti väikesadamaid 3 335 Eesti alust, moodustades 31% kõigist külastustest.

1. jaanuari seisuga 2016. aastal oli Ida-Virumaa rahvastiku arv 146 506 inimest. Neist 58 204 inimest elas Narva linnas. Maanteeameti andmetel oli 2014. aastal Ida-Virumaal registreeritud 4093 väikelaeva, millest 3974 oli eraomandis.

Ida-Virumaal on väikesadamad käesoleval hetke Purtse ja Toila sadam.

### Soome

Soomes elab 5,4 miljonit elanikku, neist 1,1 miljonit Helsingi piirkonnas. Soome purjetamise ja paadi föderatsiooni (*The Finnish Sailing and Boating Federation since 2011*) koosseisu kuulub 330 klubi 60 000 liikme, 13 000 registreeritud mootorpaadi ja 11 000 purjealusega. Täpsed andmed Soome väikelaevade arvu kohta puuduvad, kuid üldandmete alusel oli Soomes 2001. aasta seisuga 700 000 väikelaeva, millest umbes 10% on suutelised ületama Soome lahte.

Soomes on iga elaniku kohta keskmiselt üks jaht või mootorpaat. Turu suurust ja potentsiaali näitab Soome mereturistide arv, kes Eestit külastavad. 2015. aasta kohta esitatud andmete alusel külastas Eestit aasta jooksul 5142 alust. 2014. aasta maist augustini oli soomlaste kõigist välisreisidest 24% tehtud Eestisse (arvestati reise, mis hõlmasid ka vähemalt ühte ööbimist), mis on riigiti arvestuses kõrgeim osakaal. Soome veeturistide poolt tehtavat suurt külastuste hulka Eesti sadamatesse soodustab kindlasti regiooni lähedus (70-150 km), turismiala areng Soomes, väljakujunenud reisitraditsioonid Eestisse ning riigi positiivne maine veeturismi soodsa kohana. Soome veeturistide jaoks peetakse just Peipsi järve suureks motivaatoriks Narva Sadamast läbisõiduks.

Lähtudes sisenemiste statistikast Eesti teistesse jahtsadamatesse, samuti arvestades soome veesportlaste arvamust, kes on juba Narvas käinud, võib eeldada, et antud sihtgrupi voo suurus Narva Sadamasse suhteliselt väikese aja jooksul (kuni 10 aastat) võib moodustada ligikaudu 150 jahtlaeva aastas. Neist 60%-70% kulgevad edasi Peipsi järvele ja suurem osa (umbes 70%) tuleb tagasi sama marsruudi järgi. Võimalik, et mingi osa tuleb tagasi maismaad mööda treileriga läbi Tallinna või Pärnu.

Soome turistide arv kasvas 2016. aastal sellele eelneva aastaga võrreldes 5% võrra.

### Venemaa

Venemaa rahvastiku arv on 1. jaanuari 2016. aasta seisuga 146,5 miljonit elanikku. Lääne-Venemaal asub 20 jahtklubi, millel on ligikaudu 2 000 liiget. Soome lahe ümbruses on registreeritud ligikaudu 20 000 lõbusõidulaeva.

Venemaal on 148 meresadamat, sealhulgas 20 jahusadamat, mis asuvad peamiselt Peterburi ümbruses.

2015. aastal külastas Eestit 82 Venemaalt pärit alust. Venemaa turu peamiseks kitsaskohaks võib pidada piiriületusega seotud raskusi. Nende lahendamisel on tegemist aga Narva Sadama asukohast tulenevalt väga atraktiivse sihtturuga. Mööda Soome lahe lõunarannikut Narvani liikudes on loogiline reisi jätk Venemaa väikesadamad.

Vene turistide üldarv kasvas 2016. aastal sellele eelneva aastaga võrreldes 2%. Vene turistide ööbimiste arv kasvas kõige enam Ida-Virumaal, mis näitab maakonna kasvavat populaarsust sihtturu turistide hulgas.

### Läti

Läti rahvastiku arv on 1. jaanuari 2016. aasta seisuga ligikaudu 2 miljonit elanikku. Lätis tegutseb 22 klubi ja assotsiatsiooni 2500 liikmega Läti purjetamise liidus (*Latvian Sailing Union* – [www.sailinglatvia.lv](http://www.sailinglatvia.lv)). Lätis asub 13 sadamat ning riigis on registreeritud 8600 mootorpaati ja 450 purjelaeva.

2015. aastal külastas Eesti sadamaid 334 Läti alust.

Lätist saabunud välisturistide arv kasvas 2016. aastal sellele eelneva aastaga võrreldes 15% võrra. Seejuures kasvas Ida-Virumaal Lätist pärit turistide ööbimiste arv 5% võrra.

### Saksamaa

Saksamaa rahvastiku arv on 1. jaanuari 2016. aasta seisuga 82 miljonit elanikku. Saksamaal tegutseb ligikaudu 1300 klubi Saksamaa Purjetamise Föderatsioonis (German Sailing Federation (DSV)).

Saksamaad peetakse Euroopa suurimaks mereturismi riigiks, kust on pärit ligikaudu 35% kõigist Läänemerel seilavatest mereturistidest. Eestit külastas 2015. aastal 741 Saksamaalt pärit alust.

Saksamaa turistide ööbimiste arv on 2016. aastal võrreldes eelneva aastaga kogu Eesti andmete põhjal 2%. Ida-Virumaal on Saksamaa turistide ööbimiste arvu kasv olnud aga oluliselt kõrgem, moodustades samal perioodil 23%.

### Poola

Poola rahvastiku arv on ligikaudu 38,5 miljonit elanikku. Hinnanguliselt tegutseb Poolas 300 jahtklubi, millest 130 tegutsevad Poola rannikul. Poolas asub ligikaudu 300 sadamat.

Poola turistide ööbimiste arv on 2016. aastal võrreldes sellele eelneva aastaga kasvanud 6% võrra.

## Kliendisegmendid

### Veeturistid

Väikelaevade välisturism on Läänemerel väga populaarne. Eesti merenduspoliitika 2012-2020 andmetel seilab suvel Läänemerel ligi 200 000 jahti, seejuures on rahvusvaheliste külastajate ööbimiste kogusumma hinnanguliselt 2 miljonit. Veetajad reisivad enamasti seltskondades. Veeteede Ametile esitatud andmete alusel reisib ühel alusel keskmiselt 3,4 inimest. Väga sageli - eriti pikkade sõitude ajal - reisivad veetajad mitmest laevast koosneva grupina. Reiside pikkus on keskmiselt 1,5 nädalat, seejuures liigutakse enamasti ühest külalissadamast teise jälgides sadamate optimaalset vahemaad (30 meremiili).

Suurem osa veetajaid on ühinenud jahtklubidesse, kuid on ka veespordi eraldi harrastajaid. Veetajatel on oma eriline kultuur ja traditsioonid, millega seoses omab veetajatel suurt tähtsust omas keskkonnas suhtlemise faktor. Seepärast osalevad nad meeleldi erinevates veešõudes (regatid, festivalid), kontakteeruvad omavahel jahtklubide raames ja kohtumistel erinevates külalissadamates. On vaja rõhutada, et iga vähimagi huvitava[[1]](#footnote-2) jahtlaevade peatuskoha või uue atraktiivse marsruudi tekkimine on veetajatele suureks sündmuseks ja nad püüavad kiiremini seal ära käia. Uute sihtkohtade juures omab suurt tähendust aga turvalisuse aspekt, mille all peetakse silmas nii navigatsioonitingimusi ja infrastruktuuri seisundit kui ka kriminaalset olukorda.

Sadamas peatumise kestvus kõigub sõltuvalt visiidi eesmärgist. Kui see on vahepealne sisemine sadamasse varju, siis peatuse kestvus on tavaliselt 1 öö. Kui tegemist on sisenemisega sadamasse, kus on teenindus, puhkamise võimalus, siis võib visiidi kestvus moodustada 2-5 päeva (keskmine 1,7 päeva). Sihtpuhkekohta visiidi korral, milleks võivad olla ka puhkebaasid Peipsi järve kaldal, võib peatus kesta 7 päevast ja enam.

Veeturismi harrastamisega kaasnevad suured kulud ja seepärast on veetajad küllaltki jõukad inimesed. kes võivad endale suuri kulutusi lubada. Reisil olles kulutab meeskond sihtkohas pakutavatele teenustele arvestatava summa rahast – keskmine kulu aluse kohta ühes sihtkohas on 100 €/päevas.

Viimasel ajal eelistavad veeturistid mootorkaatrite, kui traditsiooniliselt veelaevade kasutamist. Mootorkaatritel on tunduvalt väiksem süvis ja seepärast on selliste väikelaevade suurenemise tendents suhteliselt soodne Narva Sadama jaoks, kuna kulgemisel Peipsi järvele on piirkonnad sügavusega, mis ei sobi kiilijahtlaevade iseseisvaks läbimiseks.

### Väikelaevade kohalikud omanikud

Laevade maismaaveo Sadama teenuse klientidena Jõe ja Kulgu sadamate vahel võib vaadelda kohalike B ja C kategooria väikelaevade omanikke.

Maanteeameti andmetel on Ida-Virumaal 2014 a. registreeritud 4 093 väikelaeva. Hinnanguliselt 38% Ida-Virumaa väikelaevadest asub Narvas ja Narva-Jõesuus, seejuures tuleb arvestada, et kaugeltki mitte kõiki neist ei kasutata aktiivselt.

Tuleb arvestada, et statistika ei erista uuesti registreeritud laevu kategooriate lõikes ja nende seas võivad olla ka kummipaadid, mis ei vaja treileri teenuseid.

Lähtudes toodud andmetest, võib prognoosida aktiivselt kasutatavate kohalike väikelaevade arvu kasvu 10% võrra järgneva 5 aasta jooksul. Kõikidest kohalikest väikelaevadest kasutab eelduste kohaselt umbes 10 % võiksid treileri teenuseid (keskmiselt 2 korda navigatsiooni ajal).

### Muud piirkonda külastavad välisturistid[[2]](#footnote-3)

Narva linnas majutus 2016. aastal ligikaudu 27 000 külastajat, kellest 56% olid välisturistid. Teisel kohal on Vene turistid, kes moodustavad 29,7%, ning kolmandal Soome turistid (11,1%). 2015. aastal oli külastajate arv 22 900, kellest 58% olid välisturistid. Võrreldes 2015. aastaga kasvas turistide arv 18,3%, seejuures on Väliskülastajate arv kõigist (välja arvatud Läti) Narva Sadama sihtriikidest kasvanud. Suurima kasvu on 215. aasta võrdluses teinud Saksamaa (+32,3%) ning Venemaa (+22,8%) turistide arv.

Narvas veedetud ööde arv oli 2016. aastal 39 908. Võrreldes 2015. aastaga kasvas Vene turistide veedetud ööde arv 4,8% (2014. aasta ja 2015. aasta võrdluses Vene turistide veedetud ööde arv vähenes 39,3%). Keskmine Narva majutusettevõtetes veedetud ööde arv on 1,5 ööd.

Külastuse eesmärgi lõikes on erinevus sees Eesti ja välisturistide vahel. Kui Eesti turistid külastavad Narvat peamiselt tööreiside käigus, siis välisturistidest 73% külastas Narvat puhkuse eesmärgil. Võrreldes 2015. aastaga on Narva Külastuskeskuse külastajate arv kasvanud 25%. Kõige enam tehakse külastuskeskusele päringuid vaba aja veetmise võimaluste kohta piirkonnas.

Võrreldes muu Eesti keskmiste turisminäitajatega 2016. aastal, on näha, et Narvat külastavate turistide arv on kasvanud kiiremas tempos, kui mujal Eestis või Ida-Virumaal. Eestis kasvas 2016. aastal turistide arv keskmiselt 8%, Ida-Virumaal 6% (võrreldes Narva 18,3%). Seega võib öelda, et Narva linn on turistidele atraktiivne sihtkoht ning üha enam turiste on otsustanud linna külastada.

### Teenusepakkujad

Üheks oluliseks sihtgrupiks SA Narva Sadama jaoks on ka piirkonnas tegutsevad ettevõtted, kelle kaasamise kaudu on võimalik suurendada sadamas pakutavate teenuste hulka. Eelkõige kuuluvad siia sihtgruppi need kohalikud ettevõtted, kelle kaasamine tagab nende teenuste pakkumise sadama territooriumil, mis on sadama jaoks olulised, kuid mida ei ole mõtet sadamal endal pakkuda. Sellisteks teenusepakkujateks on näiteks toitlustusteenuse pakkumine, tankimisvõimaluse loomine, erinevate vaba aja veetmise ning rekreatsioonitegevuste pakkujad, sh laevaekskursioonide operaator, väikelaeva laenutus, kalastamisvõimaluse pakkumine, veesporditarvete rent, jalgrataste rent jms.

## Külastatavuse prognoosid

Narva Sadama külastatavuse prognoosimise aluseks on võetud kättesaadavad Eesti väikesadamate külastatavuse andmed perioodil 2010-2015.

Veeteede Ameti andmetel külastas 2015. aastal Eesti väikesadamaid navigatsiooniperioodil keskmiselt 342 alust ning 1227 inimest. Võrreldes 2010. aastaga oli aluste arv kasvanud 20% ning inimeste arv 81%. Keskmiselt kasvas vaadeldaval perioodil aluste arv 5% ning inimeste arv 51% aastas. Maismaaturistide arvu prognoosimisel on aluseks võetud Narva külastajate arvu keskmine muutus viimasel viiel aastal ning korrigeeritud seda Eesti Riiklikus Turismiarengukavas 2014-2020 esitatud prognoositava kasvuga (keskmiselt 3% aastas). Eelduslikult külastavad kõik Narva linna külastajad oma visiidi jooksul ka sadamat. Võttes aluseks teiste väikesadamate keskmise külastatavuse näitajad, Narva Sadama 2016. aasta külastatavuse taseme (ligikaudu 90 jahti navigatsiooniperioodil) ning Narva linna külastatavuse 2016. aastal, on külastatavuse prognoos alljärgnev:

Tabel 2. Narva Sadama külastatavus perioodil 2017-2027

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2017 | 2018 | 2019 | 2020 | 2021 | 2022 | 2023 | 2024 | 2025 | 2026 | 2027 |
| Alused | 168 | 182 | 189 | 203 | 224 | 252 | 273 | 301 | 364 | 434 | 525 |
| Külastajad | 252 | 273 | 284 | 305 | 336 | 378 | 410 | 452 | 546 | 651 | 788 |
| Maismaaturistid | 27974 | 28813 | 29677 | 30568 | 31485 | 32429 | 33402 | 34404 | 35436 | 36499 | 37594 |

## Turundusstrateegia

Käesolevas peatükis on kirjeldatud Narva Sadama turunduseesmärgid, üldised turunduspõhimõtted ning turunduskanalid, mis on suunatud turunduseesmärkide saavutamisele.

SA Narva Sadama **turunduseesmärgid** on:

* Sihtgruppide teadlikkuse tõstmine piirkonnas olevatest võimalustest ning huviväärsustest ja sellest tulenevalt külastajate huvi kasvatamine piirkonna vastu.
* Sadama külastatavuse tõstmine, sealhulgas külastuse kaalutlemise kasv.

Sadama **turundusstrateegia** aluseks on alljärgnevad **üldpõhimõtted**:

1. Turundusstrateegia objektiks on lisaks Narva Sadamale veel vähemalt Lennusadam, Leppneeme, Kelnase, Eisma ja Narva-Jõesuu sadamad (30 miili projekti partnerid), kellega koostöö on edukate turundustegevuste aluseks.
2. Turundustegevustesse on lisaks koostöövõrgustikku kuuluvatele väikesadamatele haaratud ka teised piirkonna turismiteenuste pakkujad ning turismi katusorganisatsioonid.
3. Tulevikuperspektiivis planeeritakse turunduse koostöövõrgustikku kaasata täiendavaid Läänemere piirkonna väikesadamaid (täiendavad Eesti rannikul paiknevad väikesadamad, Soome ranniku väikesadamad ning võimalusel ka Venemaa väikesadamad) ning Peipsi järve äärseid väikesadamaid.

Ühised turundustegevused tagavad eelkõige tegevuste suurema haarde ning jõudmise laiema sihtgrupini. Lisaks aitavad ühised turundustegevused tekkivaid kulusid kokku hoida.

Peale projekti lõpetamist planeeritakse sihtgruppide informeerimiseks kasutada järgmisi reklaamikanaleid (vt Tabel 3):

Tabel 3. Turunduskanalid

|  |  |
| --- | --- |
| Reklaamikanalid | Kirjeldus |
| Otsesed ja kaudsed kontaktid sihtgruppidega | * SA Narva Sadama olemasolevate kontaktide kasutamine; * Uute otseste kontaktide arendamine Sadama administratsiooniga; * Sidemete loomine Narva linna administratsiooni kontaktide käigus välismaiste jahtsadamatega, linnade võimudega, piirkonna ettevõtjatega. * Partnerite kontaktide kasutamine. |
| Interneti keskkond | * Sadama veebilehekülg. * Info avaldamine sadama ja uue veesuuna kohta veesportlaste spetsialiseeritud veebilehtedel. * Info avaldamine turismivõimalusi tutvustavatel lehekülgedel, rahvusvahelistes internetifoorumites, portaalides, Facebooki lehtedel ja rühmades. * Narva Sadama kodulehe ilmumine Google otsingumootoris populaarseimate otsingusõnade kasutamisel. |
| Trükiste väljatöötamine, trükkimine ja levitamine | * Koostöövõrgustikus olevate sadamatega ühiste turundusmaterjalide väljatöötamine. * Trükiste levitamine koostöövõrgustikku kuuluvate sadamate, turismiinfopunktide kaudu. * Trükiste levitamine erinevatel temaatilistel messidel ning turismiüritustel. * Trükiste elektrooniline versioon avaldatakse koostöövõrgustiku sadamate kodulehekülgedel. |
| Sadama osalemine Läänemeres piirkonna koostöövõrgustikes | * Narva Sadama kohta info levitamine võrkude turunduskanalite kaudu (Internet, trükimaterjalid, näitused jne). * Osalemine ühisüritustes (partnerite kohtumised, veešõud jne). * Osalemine ühisprojektides, mis on suunatud ühisturunduse tugevdamisele. |
| Ürituste korraldamine ja üritustes osalemine | * Ürituste korraldamine nii koostöös partneritega (merepäevad, regatid jms), kui ka iseseisvalt (veešõud). * Osalemine linna korraldatavatel üritustel (linnapäevad jms). |
| Messid, seminarid jms | * Messidel osaletakse koos Eesti turismi katusorganisatsioonide (EAS, Ida-Viru maakond) ning teiste koostöövõrgustikku kuuluvate sadamatega. * Teenusepakkujate kaasamiseks sadamasse osaletakse ärivõrgustikule suunatud tegevustes ning tutvustatakse oma võimalusi piirkonnas olevatele ettevõtetele. |

Narva Sadama turundusmeetmestiku raames viiakse läbi alljärgnevas tabelis esitatud turundustegevused.

Tabel 4. SA Narva Sadama turundustegevused

|  |  |  |  |  |
| --- | --- | --- | --- | --- |
| Tegevus | Selgitus | Ajakava | Eelarve | Vastutaja |
| Sadamate veebilehe loomine ja uuendamine | Luuakse sadamate kohta olulist infot kajastav veebileht, mida arendatakse edasi ning milles kajastatud infot pidevalt uuendatakse. Koduleht tehakse kasutajatele mugavaks ning hõlpsasti kasutatavaks.  Veebilehele lisatakse vähemalt alljärgnev info:   * Täiendav pildimaterjal valminud sadamast; * Sadamas pakutavate teenuste ja teenuspakettide loetelu ja kirjeldus; * Sadamate põhiteenuste kirjeldused; * Teenuste ja teenuspakettide hinnakirjad; * Sadama külastamiseks vajalikud tehnilised andmed; * Aktuaalne info sadamas toimuvatest üritustest, lähedalasuvatest huviväärsustest (näiteks lingid vastavatele kodulehtedele); * Info teiste sadamate ja turismiteenuste pakkujatega koostöös valminud marsruutidest ning külastusvõimalustest; * Lingid võrgustikus olevate sadamate kodulehtedele.   Kodulehel on info vähemalt eesti, soome, vene ja inglise keeles. | Tegevused teostatakse perioodil jaanuar 2017 – juuni 2017 | Veebilehe arendamine 2000€ | SA Narva Sadam ja Narva LV |
| Messidel osalemine | Turismimessidel osaletakse üldjoontes koos turismivaldkonna katusorganisatsioonidega.  Suuremateks turismimessideks on Matka mess Soomes, Tourest Eestis, Baltimaade turismimess Balttour, Göteborgi mess Rootsis, ITB mess Berliinis, Inwetex Venemaal.  Koostöös valmistatakse ette vajalik infrastruktuur messidel osalemiseks (stendi kujundus, idee väljatöötamine).  Eraldiseisvalt osaletakse valdkondlikel üritustel. | Järjepidevalt alates jaanuar 2017 | Aastane kulu 4000€ | Narva LV, SA Narva Sadam, |
| Voldikute väljatöötamine | Temaatilised infovoldikud messide, turismifirmade ja turismiinfokeskuste võrgustiku kaudu levitamiseks.  Narva jõe navigatsiooniinfo ja marsruutide koostamine (koostöös Veeteede ametiga) ning pidev uuendamine, marsruutide infovoldikute trükkimine või digitaalsel viisil esitamine veebilehel. Trükiseid jagatakse piirkonna teistes sadamates.  Infovoldikus on üksikasjalikult ära toodud faktoloogiline info sadamate kohta, sh marsruudi- ja navigatsioonikaardid, peatuskohad vaatamisväärsused, päästeteenistuste ja teenindusorganisatsioonide telefonid, piirirežiimi info jne.  Infovoldikuid levitatakse:   * EASi infopunktide kaudu; * SA Narva Sadama ja välismaiste jahtklubide kontaktide korral vastavate jahtklubide kaudu; * Sadamate koostöövõrgustikku kuuluvate sadamate. * Jahtklubide ja turismiteenuse pakkujate kaudu, kellega luuakse kontakt. | Jaanuar 2017 – detsember 2017 | Esmane kulu 3000€ | Narva LV ja SA Narva Sadam |
| Valdkondlikel riigi ja rahvusvahelistel sündmustel osalemine | Tallinna Merepäevad, Tartu Hansapäevad, regatid jms valdkondlikud üritused. | Järjepidevalt alates juuni 2017 | Maksumus määratlemisel | Narva LV, SA Narva Sadam |
| Veebikampaaniad | Facebooki lehe loomine (kontaktid, uudised, infovahetus jne). Koostöö teiste Eesti sadamatega ja turismiteenuste pakkujatega. | Järjepidevalt alates jaanuar 2018 | tasuta | SA Narva Sadam, Narva LV |
| Info jagamine teiste veebilehtede kaudu. | [www.visitestonia.com](http://www.visitestonia.com)  [www.sadamateliit.ee](http://www.sadamateliit.ee)  <http://tourism.narva.ee/et>  Narva linna koduleht jne. | Juuni 2017 | tasuta | SA Narva Sadam, Narva LV |
| Veebiturunduse andmebaasi koostamine (meililist) | Koostatakse andmebaas organisatsioonidest ja nende kontaktandmetest, kelle kaudu infot levitada (jahtklubid, turismikorraldajad). | Aprill 2017 | tasuta | SA Narva Sadam, Narva LV |
| Artiklid nii paber kui Interneti kujul valdkondlikel Eesti ja välisajakirjades | Ühe-kahe päevaste pressireiside korraldamine, mille käigus ajakirjanikele (raadiost, ajakirjadest, sihtturgudelt, blogijad) tutvustatakse sadama teenuseid või üritusi, mis toimuvad sadama territooriumil. | Aprill 2017, järjepidevalt | Maksumus sõltub väljaande hinnakirjast | SA Narva Sadam, Narva LV |

Turundustegevuste pidevaks uuendamiseks küsitakse sadamat külastavatelt aluste omanikelt järjepidevalt tagasisidet, milliste kanalite vahendusel saadi infot ning milliseid kanaleid võiks veel kasutada info toomiseks külastajateni.

Lisaks eraldiseisvatele turundustegevustele osaletakse aastatel 2017-2018 30 Miili projekti raames väljatöötatud turundusplaanis.

# Narva Sadama tegevuskava

|  | 2017 | 2018 | 2019 | 2020 | 2021 | 2022 | 2023 | 2024 | 2025 | 2026 | 2027 |
| --- | --- | --- | --- | --- | --- | --- | --- | --- | --- | --- | --- |
| TURUNDUSTEGEVUSED |  |  |  |  |  |  |  |  |  |  |  |
| Sadamate veebilehe loomine ja uuendamine |  |  |  |  |  |  |  |  |  |  |  |
| Messidel osalemine |  |  |  |  |  |  |  |  |  |  |  |
| Voldikute väljatöötamine |  |  |  |  |  |  |  |  |  |  |  |
| Valdkondlikel riigi ja rahvusvahelistel sündmustel osalemine |  |  |  |  |  |  |  |  |  |  |  |
| Veebikampaaniad |  |  |  |  |  |  |  |  |  |  |  |
| Info jagamine teiste veebilehtede kaudu. |  |  |  |  |  |  |  |  |  |  |  |
| Veebiturunduse andmebaasi koostamine (meililist) |  |  |  |  |  |  |  |  |  |  |  |
| Artiklid nii paber kui Interneti kujul valdkondlikel Eesti ja välisajakirjades |  |  |  |  |  |  |  |  |  |  |  |
| TEENUSTE KVALITEEDI PARANDAMISEGA SEOTUD TEGEVUSED |  |  |  |  |  |  |  |  |  |  |  |
| Infotahvli ja ohutustulba paigaldamine sadamasse |  |  |  |  |  |  |  |  |  |  |  |
| Kaamerate paigaldamine sadama territooriumile |  |  |  |  |  |  |  |  |  |  |  |
| Kaikohtade tähistamine |  |  |  |  |  |  |  |  |  |  |  |
| Sadamasse poide paigaldamine |  |  |  |  |  |  |  |  |  |  |  |
| Ohtlike kohtade märgistamine sissesõidul |  |  |  |  |  |  |  |  |  |  |  |
| Uue kai paigaldamine |  |  |  |  |  |  |  |  |  |  |  |
| Sadamaboksi rekonstrueerimine (sh sadamakontori loomine, pesumasinate ja -kuivati kasutamisvõimaluste loomine) |  |  |  |  |  |  |  |  |  |  |  |
| Joogivee kättesaadavuse parandamine sadamas |  |  |  |  |  |  |  |  |  |  |  |
| Ohtlike jäätmete vastuvõtu korraldamine |  |  |  |  |  |  |  |  |  |  |  |
| Septitanki tühjendamise võimaluste loomine |  |  |  |  |  |  |  |  |  |  |  |
| Täiendavate rahastamisallikate otsimine investeeringute tegemiseks |  |  |  |  |  |  |  |  |  |  |  |
| TÄIENDAVATE TEENUSTE VÄLJATÖÖTAMISEGA JA KOOSTÖÖGA SEOTUD TEGEVUSED |  |  |  |  |  |  |  |  |  |  |  |
| Koostööpartnerite otsimine ning koostöölepete sõlmimine sadama alal täiendavate teenuste pakkumiseks (kütusega varustamine, jalgrataste rent, auto rentimise võimaluste tutvustamine sadamas) |  |  |  |  |  |  |  |  |  |  |  |
| Lõbusõidulaeva operaatori otsimine, läbirääkimiste pidamine ning koostöölepingu sõlmimine |  |  |  |  |  |  |  |  |  |  |  |
| Piirkonna turismiteenuste pakkujatega koostöövõimaluste väljaselgitamine ning koostöölepingute sõlmimine |  |  |  |  |  |  |  |  |  |  |  |
| Piirkonna teiste väikesadamatega koostöö jätkamine ning ühisprojektide läbiviimine |  |  |  |  |  |  |  |  |  |  |  |
| Ürituste korraldamine sadama territooriumil |  |  |  |  |  |  |  |  |  |  |  |
| Sadama töötajate kvalifikatsioonist tulenevate täiendavate teenuste väljatöötamine |  |  |  |  |  |  |  |  |  |  |  |
| ORGANISATSIOONI ARENDAMISEGA SEOTUD TEGEVUSED |  |  |  |  |  |  |  |  |  |  |  |
| Tehnilise töötaja värbamine |  |  |  |  |  |  |  |  |  |  |  |
| Raamatupidaja/asjaajaja värbamine |  |  |  |  |  |  |  |  |  |  |  |
| Töötajate kvalifikatsiooni hoidmine ning arendamine |  |  |  |  |  |  |  |  |  |  |  |

1. Ilus looduslik keskkond, teenindus, kohalik omapära. [↑](#footnote-ref-2)
2. Info pärineb Narva Linna Arenduse ja Ökonoomika Ameti koostatud 2016. aasta turismi ülevaatest [↑](#footnote-ref-3)